ბეირუთის ტერაქტი (2015)

ბეირუთის ტერაქტი — ტერორისტული აქტი ბეირუთში, რომელიც განხორციელდა 2015 წლის 12 ნოემბერს ბურჯ-ალ-ბარაჯნეს რაიონის ტერიტორიაზე, ბეირუთი, ლიბანი. რაიონის მოსახლეობის უმეტესობას შეადგენენ შიიტები. ტერაქტის შედეგად დაიღუპა 43 ადამიანი. 240-ზე მეტმა კი მიიღო სხვადასხვა სახის დაზიანებები. ტერაქტის მიზეზად დასახელდა ჰეზბოლა მონაწილეობა  ისლამური სახელმწიფოს წინააღმდეგ ბრძოლებში. საერთაშორისო დამკვირვებლები ტერაქტში ხედავდნენ ლიბანში ისლამური სახელმწიფოს გაფართოების ნიშნებს. აღნიშნული ტერაქტი გახდა ყველაზე სისხლიანი არსებულ ტერაქტებს შორის.  

ტერაქტის შესახებ პასუხისმგებლობა საკუთარ თავზე აიღო ისლამურმა სახელმწიფომ. 

 აფეთქება 
სამი ტერორისტი გადაადგილდებოდა სკუტერებით და შეჩერდნენ აინ-ეს-სიქის მოედანზე, სავაც მდებარეობდა მეჩეთი და სავაჭრო ცენტრი „ალ-მანსური“. ორმა თვითმკვლელმა აფეთქება განახორციელა სავაჭრო რაიონ ბურჯ-ალ-ბარაჯნეში, რომელსაც აკონტროლებდა „ჰეზბოლა“. პირველი აფეთქება მოხდა შიიტების მეჩეთთან, ხოლო მეორე მეზობლად მდებარე საფუნთუშეშიOver 40 killed, dozens wounded as twin suicide bombings rock Beirut — RT News. მესამე აფეთქება არ განხორციელებულა, რადგან თვითმკვლელი ტერორისტო დროულად გააუვნებელყვეს. დაიღუპა 40-ზე მეტი ადამიანი, მათ შორის ჰეზბოლას ერთ-ერთი ლიდერი აბუ მურდატი.

 გამოძიება 
ლიბანის სპეცსამსახურების ოპერაციის შემდეგ დააკავეს სირიის შვიდი და ლიბანის ორი მოქალაქე, რომელთა შორის ერთ-ერთი იყო თვითმკვლელი-ტეორისტი. ბინაში სადაც ცხოვრობდნენ ტერაქტის ორგანიზატორები იპოვეს შაჰიდის ქამრები.  

2015 წლის 26 ნოემბრის სპეცოპერაციის შედეგად მოკლეს ტერაქტის ერთ-ერთი ორგანიზატორი, რომელიც ტერორისტების ტრანსპორტირებაზე იყო პასუხისმგებელი.

2015 წლის 13 დეკემბერს ლიბანში დააკავეს ტერორისტი ბილალ ალ-ბაქარა ისლამური სახელმწიფოს ლიბანის დივერსიული  ნაწილის ხელმძღვანელი, რომელმაც დაგეგმა აფეთქებები.

 რეაქცია 
ტერორისტულ აქტთან დაკავშირებით სამძიმარი გამოთქვეს მთელი რიგი ქვეყნების  ოფიციალურმა წარმომადგენლებმა, მათ შორის ჩეხეთმა, საფრანგეთმა, ირანმა, იტალიამ, ქუვეითმა, კატარმა, რუსეთმა და აშშ-მაKUNA : Italy condemns deadly blast in Beirut — Security — 13/11/2015. 

13 ნოემბერი ლიბანში გლოვის დღედ გამოაცხადეს.

სქოლიო

კატეგორია:ტერორისტული აქტები ლიბანში
კატეგორია:2015 წლის ტერორისტული აქტები
კატეგორია:ლიბანის ისტორია